На основу члана 32. став 1. тачка 9. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018), члана 22. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. закона и 83/2005 - испр. др. закона),члана 41. Закона о култури (“Службени гласник Републике Србије“ број 72/2009,13/2016-испр. и 6/2020) члана 40. став 1. тачка 13. и 152. Статута Општине Владичин Хан („Службени гласник Града Врања“, број 4/2019) и члана 179. Пословника Скупштине општине Владичин Хан („Службени гласник Града Врања“, број 9/2019), Скупштина општине Владичин Хан на седници одржаној дана 13.09.2020.године, донела је

**РЕШЕЊЕ**

**О ИМЕНОВАЊУ ПРЕДСЕДНИКА И ЧЛАНОВА УПРАВНОГ ОДБОРА**

**ЦЕНТРА ЗА КУЛТУРНЕ ДЕЛАТНОСТИ, ТУРИЗАМ И БИБЛИОТЕКАРСТВО ОПШТИНЕ ВЛАДИЧИН ХАН**

 За председника и чланове Управног одбора Центра за културне делатности, туризам и библиотекарство Општине Владичин Хан именују се:

1. Томислав Тошић дипломирани правник, из с. Прекодолце , за председника,
2. Мирослав Вучковић, дипломирани економиста , из Владичиног Хана, за члана,
3. Иван Станковић, ссс, из Владичиног Хана, за члана,
4. Јасмина Крстић Митић, библиотекар из Владичиног Хана, за члана,
5. Драгана Филиповић,учитељ, из Сурдулице, за члана.

**II**

Мандат именованог председника и чланова Управног одбора траје 4 (четири) године.

 **III**

Ступањем на снагу овог Решења престаје да важи Решење о именовању председника и чланова Управног одбора Центра за културне делатности, туризам и библиотекарство Општине Владичин Хан, број06-64/14/2016-01од 21.07.2016. године („Службени гласник Града Врања“, број 25/16).

 **I V**

Решење ступа на снагу даном доношења.

**V**

Решење објавити у „Службеном гласнику Града Врања“.

**Образложење**

Правни основ за доношење наведеног Решења налази се у одредбама члана 32. став 1. тачка 9. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. Закон и 47/2018), члана 22. став 1. Закона о јавним службама („Службени гласник РС“, број 42/91, 71/94, 79/2005 - др. закон, 81/2005 - испр. др. закона и 83/2005 - испр. др. закона),члана 41. Закона о култури (“Службени гласник Републике Србије“ број 72/2009,13/2016-испр. и 6/2020) члана 40. став 1. тачка 13. и 152. Статута Општине Владичин Хан („Службени гласник Града Врања“, број 4/2019) и члана 179. Пословника Скупштине општине Владичин Хан („Службени гласник Града Врања“, број 9/2019).

Чланом 32. став 1. тачка 9. Закона о локалној самоуправи прописано је да Скупштина општине у складу са Законом именује и разрешава управни и надзорни одбор јавних предузећа, установа, организација и служби чији је оснивач што је прописано и чланом 40. став 1. тачка 13. Статута Општине Владичин Хан.

 Чланом 20. став 1. Закона о јавним службама прописано је да Управни одбор установе именује и разрешава оснивач. Број чланова и састав управног одбора утврђују се актом о оснивању с тим да се у управни одбор именују и чланови из реда запослених у установи, сходно члану 20. став 3. наведеног Закона.

 Чланом 41. Закона о култури прописано је да установом управља управни одбор, чланове управног одбора именује и разрешава оснивач, те да председника управног одбора именује оснивач из реда чланова управног одбора.

 Како је председнику и члановима Управног одбора Центра за културне делатности, туризам и библиотекарство Општине Владичин Хан а који су именовани Решењем о именовању председника и чланова Управног одбора Центра за културне делатности, туризам и библиотекарство Општине Владичин Хан број 06-64/14/2016-01од 21.07.2016. године истекао мандат на који су именовани а по предлогу чланова представника оснивача и предлогу чланова из реда запослених Центра за културне делатности, туризам и библиотекарство Општине Владичин Хан, одлучено је као у диспозитиву решења.

 **УПУТСТВО О ПРАВНОМ СРЕДСТВУ:** Против овог Решења може се покренути спор пред Вишим судом у Врању у року од 30 дана о дана достављања решења

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-67/22/20-I**

 **П Р Е Д С Е Д Н И Ц А,**

 **Данијела Поповић**